Inisiatiewe wat jy kan ondersteun | NWU | Noordwes-Universiteit
Ons Gee Om Beursfonds
Die getal akademies-verdienstelike maar finansieel-behoeftige studente het beduidend toegeneem as gevolg van die huidige ekonomiese uitdagings wat die land ervaar. Van hierdie studente word deur die NSFAS-skema gehelp. Ongeveer 34% van ons studente betaal kontant, terwyl ander uit die sogenaamde vermiste middelgroep kom. Laasgenoemde vind dit egter moeilik om hul studiegeld te dek.
Finale jaar en uitstaande skuld
Die hartseer werklikheid is dat sommige van ons senior studente nie hulle kwalifikasies kan ontvang nie omdat daar uitstaande gelde of historiese skuld is. Een van die redes hiervoor is dat ouers of voogde hulle werk verloor en die studente nie meer finansieel kan help nie. Julle donasies sal help om die studente se uitstaande skuld en die studiegeld van hulle finale jaar te dek om hulle in staat te stel om hulle drome na te jaag.
In reaksie op uitdagings wat ons samelewing ervaar, het die NWU verskeie projekte geïnisieer om ons gemeenskappe te bemagtig. Julle bydrae tot een of meer van die volgende projekte sal waardeer word:
Die program bied aanvullende onderrig vir graad 10-, graad 11- en graad 12-leerders in vier provinsies (Gauteng, Noordwes, die Vrystaat en die Noord-Kaap), en fokus op die volgende vakke: Engels, Wiskunde, Fisiese Wetenskappe en Handel. Die doel is om leerders te help om 'n uitstekende slaagsyfer te behaal sodat hulle toegang kan kry tot universiteite en vir programme inskryf wat Wiskunde en Fisiese Wetenskappe vereis om die vaardigheidstekort wat ons land ervaar, te kan hanteer.
Om 'n donasie vir die projek te maak en vir meer inligting, kontak asseblief vir Celeste Rossouw.
2. Vroue in Ingenieurswese
Die doel van die Vroue in Ingenieurswese-program (WiE) is om die getal vroue-ingenieurs te verhoog wat in die bedryf in diens geneem kan word sodat geslagsgelykheid in die werkplek verkry kan word, en om vars perspektiewe te verskaf op die uitdagings wat in hierdie bedryf ervaar word. Die doelwitte van hierdie program is (a) om Suid-Afrikaanse hoërskoolmeisies te motiveer, hulle belangstelling te prikkel, en hulle toegang tot ingenieurswese en verwante studies te verhoog, en (b) om bestaande vroulike ingenieurstudente aan die NWU te ondersteun, aan te moedig en te inspireer om hulle studies suksesvol te voltooi en/of verder te studeer.
Ons werk daaraan om hierdie doelwitte in 'n aantal projekte te bereik:
Femmegineur: 'n unieke naweekkursus en blootstellingsgeleentheid wat die verskillende fasette van ingenieurswese as 'n geskikte loopbaan vir vroue bekendstel.
Modiragatsi: 'n innovasie- en probleemoplossingskompetisie wat op hoërskoolmeisies gemik is en hulle met waardevolle vaardighede toerus.
Om 'n donasie vir die projek te maak en vir meer inligting, kontak asseblief vir prof Leenta Grobler
Fondse word deur die NWU se Departement van Tegnologie-oordrag en Innovasie-ondersteuning benut in projekte en newemaatskappye wat die Universiteit se patente en ander kommersiële kennis kommersialiseer. Kontak ons asseblief by innovation@nwu.ac.za indien u meer as R200 000 in 'n spesifieke projek wil belê of 'n donasie wil maak.
Die uitbraak van die koronaviruspandemie het ongekende uitdagings aan ons samelewing gestel. Dit het die hoëronderwysstelsel ook fundamenteel ontwrig wat betref onderrig-, leer- en assesseringsaktiwiteite. Die doel van die projek is om fondse te werf om intreevlakskootrekenaars aan te skaf om studente te help om in 2021 met hul studies te begin. Die sukses van hierdie studente sal help om die lewensomstandighede van hul gesinne te verbeter. Ons nooi u uit om saam met ons die toekoms van ons studente te vorm. Meer inligting
MASCCOM-opleidingsentrum is 'n unieke opgraderingsentrum vir wiskunde en die wetenskappe. Die sentrum bied aan leerders 'n tweede geleentheid om hul wiskunde en wetenskappe te verbeter en om daardie toegang in 'n een jaar lange "repeat" KABV-gebaseerde program op te doen. Die sentrum is geleë in die Noordwesprovinsie in Mahikeng en word bedryf deur die Noordwes Departement van Basiese Onderwys in vennootskap met die Noordwes-Universiteit.
Vir verdere inligting, kontak prof Marco le Roux
Die Xcel-program is 'n oorbruggingsprogram met die oog op ingenieurswesestudies. Die program word gehuisves op die Potchefstroomkampus van die Noordwes-Universiteit. Die programme bestaan uit twee gedeeltes: